Mul oli õnne. Needsamad prillid ninal, seisin juba järgmisel suvel Manhattanil, pea kuklas. Aastase stipendiaadina ühe kohaliku väiksema  ülikooli juures oli mul siin uudistamiseks aega küll, kuid miski ei suutnud mind enam mu äärelinnaühiselamus kinni hoida. These vagabond shoes are longing to stray, ümisesin, kõmpides right through the very heart of New York. Sellel linnal oli mõõdet ja minul oli tahet ta üle mõõta.